L’Ajuntament de Burjassot llança un taller de formació en fusteria per a persones aturades
2025-07-24

L’Ajuntament de Burjassot, a través de CEMEF SLU, engega un nou programa de formació, dirigit prioritàriament a les persones que es troben en situació de desocupació i que, actualment, estiguen inscrites en un servei públic d’ocupació. Aquest programa formatiu està fonamentalment orientat a proporcionar la qualificació necessària per a facilitar la inserció laboral, concorde a les necessitats del mercat de treball.

En aquest cas, es tracta d’un taller formatiu especialitzat en muntatge de mobles i elements de fusteria que començarà el pròxim 12 de novembre de 2015 i s’estendrà fins al 29 d’abril de 2016. Va dirigit a un màxim de 12 alumnes/as i té una durada total de 500 hores, entre formació teòrica i pràctiques professionals no laborals.

Les persones interessades han de dirigir-se a CEMEF SLU (C/ Verge dels Desemparats, nº 26, Burjassot) a l’oficina d’ocupació del SERVEF de Burjassot (C/ Maestro Lope 68- 70), o bé cridar al telèfon 96 316 02 50.

Aquest programa formatiu està organitzat per l’Ajuntament de Burjassot, a través de CEMEF i compta amb la col·laboració de la Generalitat Valenciana i del SERVEF.